2Be3

2Be3 èra un grop de pop francés, originària de Longjumeau al Sud de París en Illa de França. Format en 1996 e compausat de tres amics d'enfança, Filip Nikolic, Adel Kachermi e Frank Delay, es estat l'un dels primièrs boys bands popular francés, inspirat de lors modèls britanics coma los boys bands de las annadas 1990 East 17, Take That e Worlds Apart.

2Be3 es un jòc de mots en anglés entre to be free que vòl díser « èsser liure » e two be three que significa « dos fan tres ». Son estats a la fin de las annadas 1990 l'un dels grops franceses mai emblematics de la mòda dels boys band (apogèu en França entre 1996 e 2000) còsta  Alliage, G-Squad e Poetic Lover.

Lor primièr single, Partir un jour, es publicat en octobre de 1996 : se vend a mai de 450 000 exemplars e foguèt quitament n°2 en França al mes de genièr de 1997. Lor represa en francés de Never Gonna Give You Up de Rick Astley, Toujours là pour toi, se classa en França n°4 al mes de febrièr de 1997. 

Lo grop arrèsta son activitat en 2001, levat ocasionalament per balhar qualques galàs. 

Lo paure Filip Nikolic defuntèt lo 16 de setembre de 2009 a l'edat de trenta cinc ans d'un arrèst cardiac après aver pres tròp de somnifèrs.https://www.public.fr/News/Mort-de-Filip-Nikolic-Frank-Delay-fait-des-revelations-sur-les-derniers-jours-de-vie-du-leader-des-2be3-1674839

Discografia
 1997 : Partir un jour
 1998 : 2Be3
 2001 : Excuse My French 

Cançons mai conegudas
 Partir un jour (1996)
 Toujours là pour toi (1997, represa en francés de Never Gonna Give You Up de Rick Astley)
 Donne (1997)
 La Salsa (1997)
 2 be 3 (pour être libre) (1997)
 Don't say goodbye (1998)
 Regarde-moi (1998)

Referéncias

Categoria:Grop de musica dels ans 1990
Categoria:Grop de musica francés
Categoria:Boys Band